Diari Oficial de la Generalitat Valenciana


Sumari del DOGV 1571, del 24-06-1991 (1991/821831)

ORDRE de 13 de juny de 1991, de la Conselleria de Cultura, Educació i Ciència, per la qual s'ofereixen ajudes dirigides a estudiants de tercer curs de BUP, primer curs de FP de segon grau o primer curs del Batxillerat experimental, per a la realització de cursos d'estiu d'idioma frances, a Fransa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/13/(1)/dof/vci/html**

### Dades del document

Número de DOGV
:   1571

Data del DOGV
:   24-06-1991

Secció del DOGV
:   DISPOSICIONS GENERALS

Número del document
:   1991/821831


Data del document
:   13-06-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de juny de 1991, de la Conselleria de Cultura, Educació i Ciència, per la qual s'ofereixen ajudes dirigides a estudiants de tercer curs de BUP, primer curs de FP de segon grau o primer curs de Batxillerat Experimental, per a la realització de cursos d'estiu d'idioma francés, a França.  
Després de confirmar l'avaluació positiva de l'experiència pilot de l'estiu de 1990, la Direcció General d'Ordenació i Innovació Educativa i l'Institut Valencià de la Joventut han organitzat un programa per al desenvolupament d'un conjunt de cursos per a l'alumnat ja iniciat en l'idioma francès que es realitzaran durant l'estiu de 1991 a França dirigits pel SILC (Séjours Internationaux Linguistiques et Culturels), d'acord amb les condicions estipulades a l'empara del conveni subscrit.  
Per tot això, i en virtut de les atribucions que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià,  
ORDENE,  
Primer  
Primer Aquesta convocatòria ofereix 45 ajudes per a la realització d'un curs d'idioma francès a França amb un import global màxim de 7.335.000 pessetes a càrrec de la línia de subvenció 406/000/91 de l?IVAJ. Els cursos es realitzaran durant ermes d'agost de 1991, en règim de col·laboració amb el SILC, i podran sol·licitar-los els joves que complesquen els següents requisits:  
a) Estar cursant el tercer curs de BUP, el primer curs de FP de segon grau o el primer curs del Batxillerat Experimental, en un centre mantingut amb fons públics, el dia de la publicació d'aquesta convocatòria.  
b) Complir la condició de becari durant aquest curs acadèmic 1990-91, en alguna de les convocatòries de beques gestionades pels serveis territorials de Cultura i Educació.  
c) Tenir aprovat el curs immediatament anterior i una qualificació de notable o excel·lent en l'assignatura de «Francés».  
Segon   
1. Obntingut del programa.  
a) Durada: La durada total de cada curs serà de 4 setmanes (28 dies).  
b) Llocs: d'acord amb l'adscripció als diferents cursos, els participants s'ubicaran a la ciutat de Carcossonne.  
c) Classes: 20 classes setmanals, a raó de quatre diàries, pels matins.  
d) Programa d'animació i visites: els participants realitzaran, per les vesprades, activitats de tipus cultural, esportiu i recreatiu organitzades pels respectius col·legis francesos.  
e) Adscripcions: per tal d'adequar l'alumnat als diferents nivells de coneixement i per a un millor aprofitament, els participants seran integrats en diversos cursos, d?acord amb el nivell de coneixement de la llengua francesa.  
f) Aules: cada curs tindrà un màxim de 15 alumnes per professor.   
g) Certificat final: en acabar el curs, cada participant rebrà un informe del seu progrés i un certificat de realització del curs.  
h) Allotjament: es realitzarà en els domicilis de famílies franceses en règim de pensió completa en habitació compartida. únicament hi haurà un estudiant espanyol per família.  
i) Assegurances: l'ajuda inclou l'assegurança de viatge, accident i malaltia per part del SILC, i la responsabilitat subsidiària de la Conselleria de Cultura, Educació i Ciència.  
j) Desplaçaments: realitzats en autocars gran turisme (València-ciutat d'acollida-València).  
k) Assisténcia i suport durant el curs: durant les 24 hores del dia, personal dels SILC actuarà d'enllaç permanent entre les famílies amfitrió i els alumnes.  
l) El programa no inclou diners de butxaca ni allotjament en habitació individual.  
2. Cost de cada curs.  
El preu del curs establert pel SILC és de 178.000 pessetes (cent setanta-vuit mil) per cada participant, per al qual s'ofereixen ajudes de 163.000 pessetes (cent seixanta-tres mil), i haurà de pagar cada participant la quantitat de 15.000 pessetes (quinze mil) a la Conselleria de Cultura, Educació i Ciència.  
Tercer  
Documents de sol·licitud.  
Els peticionaris presentaran individualment la documentació que figura tot seguit al registre general de la Conselleria de Cultura, Educació i Ciència, als serveis territorials de Cultura i Educació, o als centres d'informació de l?Oficina d'Informació, Iniciatives i Reclamacions de la Generalitat Valenciana.  
a) Sol·licitud, d'acord amb el model indicat en l?annex.  
b) Certificat que actualment cursa estudis de tercer de BUP, primer de FP de segon grau o primer curs del Batxillerat Experimental, en un centre mantingut amb fons públics.  
c) Acreditació mitjançant original o fotocòpia compulsada de les qualificacions de l'assignatura de «Francés» del curs anterior.  
d) Acreditació de la condició de becari durant el curs escolar 1990-91, mitjançant la presentació de la credencial de becari expedida pel Servei Territorial de Cultura i Educació.  
e) Fotocòpia del DNI, en vigor, del . sol·licitant o de les pàgines corresponents del passaport.  
f) Autorització paterna en els casos dels menors d'edat.  
Quart  
Termini de presentació.  
El termini de presentació de sol·licituds serà de 10 dies a partir de la publicació d'aquesta ordre.  
Cinqué  
Comissió seleccionadora i selecció de sol·licituds.  
a) La comissió seleccionadora estarà formada per:  
- La Cap del Servei d'Ordenació Acadèmica, o la persona en qui delegue.  
- El Secretari Tècnic de l?Institut Valencià de la Joventut, o la persona en qui delegue.  
- Un tècnic de l?IVAJ designat pel Director General de l?Institut Valencià de la Joventut.  
- El Cap de Secció d'Administració d'Ordenació Acadèmica.  
b) Les ajudes es cobriran classificant-les segons la data i l?ordre de recepció a les diferents oficines receptores. Si no es cobrien les ajudes amb els requisits esmentats es podrà atendre, seguint els mateixos criteris, a aquelles persones que havent obtingut suficiència en l'assignatura de «Francés» no obtingueren la puntuació de notable en l?últim curs.  
Les persones que ja hagueren gaudit d'una borsa d'estudis al Regne Unit de la Gran Bretanya d'acord amb la convocatòria de l'Ordre d?1 de juny de 1990 (DOGV de 20.06.90) i de 24 de juny de 1991 (DOGV de 03.06.91), podran accedir a aquestes ajudes, si després de realitzada la selecció entre les sol·licituds no beneficiades amb borsa anteriorment, hi haurà places sense cobrir.  
Sisé  
Resultats de la selecció.  
1. Després d'efectuar la selecció, l'Institut Valencià de la Joventut comunicarà als peticionaris la concessió o denegació de la sol·licitud i el mitjà d'ingrés, si cal, de la quantitat que haurà de fer efectiva per a cobrir la totalitat del cost dels cursos, fixats pel SILC.  
2. Solament en cas d'accident o malaltia greu del sol·licitant produïda abans de l'inici del viatge, justificada mitjançant certificació del metge corresponent, s'obrirà un expedient de devolució de la quota pagada.  
DISPOSICIONS FINALS  
Primera S'autoritza la Direcció General d'Ordenació i Innovació Educativa a dictar les resolucions oportunes per l?execució d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 13 de juny de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
Model de sol·licitud  
Nom i cognoms   
Data de naixement DNI   
Domicili: Carrer Número   
Localitat Província C.P.   
Telèfon Telèfon d?urgència   
SOL·LICITE ser admès a la selecció d?aspirants per a obtenir ajuda d?estudis per a la realització de cursos de francès a França, segons l?Ordre de 13 de juny de 1991, a l?efecte del qual adjunte:  
- Certificat que actualment curse estudis de tercer curs de BUP, primer curs de FP de segon grau o primer curs del Batxillerat Experimental, en un centre mantingut amb fons públics.  
- Acreditació mitjançant original, o fotocòpia compulsada, de les qualificacions de l'assignatura de «Francés», del curs anterior.  
- Acreditació de la condició de becari durant el curs escolar 1990-91, mitjançant la presentació de la credencial de becari expedida pel Servei Territorial de Cultura i Educació.  
- Fotocòpia del DNI, en vigor, del sol·licitant o de las pàgines corresponents del passaport.  
- Autorització paterna tramesa mitjançant l'autoritat competent.  
 1 d de 1991  
(signatura del sol·licitant)  
IL·LM. SR. DIRECTOR GENERAL DE L?INSTITUT VALENCIÀ DE LA JOVENTUT


Còpia Permalink ELI